Diari Oficial de la Generalitat Valenciana


Sumari del DOGV 6138, del 05-11-2009 (2009/12746)

Notificació de la Resolució de 8 de juny de 2009, relativa al procediment de declaració d'interés comunitari. Expedient número 2007/1039, Requena.
--------------------------------------------------------------------------------------------------------------------------------------------------

### Dades del document

Número de DOGV
:   6138

Data del DOGV
:   05-11-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/12970


Data del document
:   15-10-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la Resolució de 8 de juny de 2009, relativa al procediment de declaració d'interés comunitari. Expedient número 2007/1039, Requena. [2009/12932]  
Pel fet d'haver resultat infructuoses les gestions realitzades per a efectuar la notificació adreçada a David Sanchis Hidalgo al domicili que figura en la seua sol·licitud de declaració d'interés comunitari per a una instal·lació solar fotovoltaica en sòl no urbanitzable, a les parcel·les 174 i 175 del polígon 14, del municipi de Requena, d'acord amb el que preveu l'art. 59 de la Llei de règim jurídic de les administracions públiques, s'efectua mitjançant aquest edicte.  
Acte que es notifica:  
El conseller de Medi Ambient, Aigua, Urbanisme i Habitatge va adoptar en data 8 de juny de 2009, la resolució que a continuació es transcriu:  
«Vist l'expedient promogut per David Sanchis Hidalgo de sol·licitud de declaració d'interés comunitari per a una instal·lació solar fotovoltaica en sòl no urbanitzable, a les parcel·les 174 i 175 del polígon 14 del municipi de Requena, i de conformitat amb els següents  
Antecedents de fet  
Primer. Amb data 17 d'octubre de 2007 el promotor David Sanchis Hidalgo va sol·licitar d'aquesta Conselleria declaració d'interés comunitari per a una instal·lació solar fotovoltaica en sòl no urbanitzable, a les parcel·les 174 i 175 del polígon 14 del municipi de Requena.  
Segon. Revisada la documentació presentada, en no reunir la sol·licitud d'iniciació els requisits establits en l'article 70 de la Llei 30/1992, de 26 de novembre, de règim jurídic de les administracions públiques i del procediment administratiu comú, segons el model d'instància formalitzat, en data 5 de novembre de 2008 es requereix a l'interessat perquè aporte la documentació necessària per a la tramitació de l'expedient, amb indicació que, si no ho fa així, es considerarà desistit de la seua petició, prèviament a la resolució que ha de ser dictada en els termes que preveu l'article 42 de l'esmentada llei. No consta que haja tingut entrada aquesta documentació.  
Tercer. Amb data 12 de desembre de 2008, el Servei Territorial d'Ordenació del Territori de València proposa considerar desistit a l'interessat de la sol·licitud presentada, sense perjudici del seu dret a reproduir novament la sol·licitud en el moment que ho estime convenient.  
Quart. Amb data 5 de juny de 2009 el Servei de Coordinació Territorial de la Direcció General d'Urbanisme emet un informe respecte a aquest expedient.  
Fonaments de dret  
Primer. De conformitat amb el que disposa l'esmentat article 71 de la Llei 30/1992, quan la sol·licitud d'iniciació no reunisca els requisits exigits per aquesta llei i, si cal, per la legislació específica aplicable, es requerirà a l'interessat perquè en un termini de 10 dies esmene la falta o acompanye els documents preceptius, amb indicació que, si no ho fa així, es considerarà desistit de la seua petició, prèviament a la resolució que ha de ser dictada en els termes que preveu l'article 42 de l'esmentada llei.  
En aquest cas es tracta d'un procediment iniciat a sol·licitud de l'interessat esmentat sense que se li apliquen les excepcions legals previstes per a prosseguir la tramitació o limitar-ne els efectes. De manera que cal declarar conclús el procediment instruït davant del Servei Territorial d'Ordenació del Territori.  
Segon. De conformitat amb el que disposa l'article 42.1 de la Llei 30/1992, l'administració està obligada a dictar una resolució expressa en tots els procediments i a notificar-la siga quina siga la forma d'iniciació.  
En virtut d'això, el conseller de Medi Ambient, Aigua, Urbanisme i Habitatge és competent per a l'adopció d'aquesta resolució d'acord amb el que preveu l'article 6.e) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre, del Consell de la Generalitat.  
A la vista de les anteriors consideracions i de preceptes legals esmentats, concordants i d'aplicació general, resolc:  
Tenir per desistida la sol·licitud formulada per David Sanchis Hidalgo, respecte del procediment de declaració d'interés comunitari per a una instal·lació solar fotovoltaica en sòl no urbanitzable, a les parcel·les 174 i 175 del polígon 14 del municipi de Requena, i declarar conclús l'expedient tramitat davant del Servei Territorial d'Ordenació del Territori, sense perjudici del seu dret a reproduir novament la sol·licitud en el moment que ho estime convenient.  
Contra aquesta resolució, que posa fi a la via administrativa, pot interposar-se recurs de reposició, davant del conseller de Medi Ambient, Aigua, Urbanisme i Habitatge, en el termini d'un mes comptador des de l'endemà de la notificació, d'acord amb el que estableixen els articles 116.1 i 117.1 de l'esmentada Llei 30/1992; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que els interessats puguen exercir qualsevol altre recurs que estimen oportú.»  
Aquesta notificació és transcripció exacta de la resolució original que consta en l'expedient.  
València, 15 d'octubre de 2009.- El director general d'Urbanisme: José M. Selva Ros.